ওয়ান ফ্লু ওভার কুকুস নেস্ট হল ১৯৭৫ সালের মার্কিন মনস্তাত্ত্বিক হাস্যরসাত্মক নাট্য চলচ্চিত্র, যেটি পরিচালনা করেছেন মিলশ ফরমান। কেন কেসি রচিত ১৯৬২ সালে প্রকাশিত একই নামের উপন্যাস অবলম্বনে চলচ্চিত্রটির চিত্রনাট্য রচনা করেছেন লরেন্স হবেন এবং বো গোল্ডম্যান। চলচ্চিত্রে জ্যাক নিকোলসন একটি মানসিক প্রতিষ্ঠানে আগত একজন নতুন রোগীর চরিত্রে অভিনয় করেছেন, অন্যদিকে লুইস ফ্লেচার একজন কঠোর নার্সের ভূমিকায় অভিনয় করেছেন। চলচ্চিত্রে আরো আভিনয় করেছেন উইল স্যাম্পসন, ড্যানি ডিভিটো, সিডনি ল্যাসিক, উইলিয়াম রেডফিল্ড, সেইসাথে ক্রিস্টোফার লয়েড, ব্র্যাড ডুরিফ প্রমুখ।  ১৯৭৫ সালের জানুয়ারিতে, সালেম, অরেগনসহ আশেপাশের এলাকায় এবং সেইসাথে উত্তর অরেগন উপকূলে ডিপো উপসাগরে চলচ্চিত্রটির তিন মাস ব্যাপী চিত্রগ্রহণ শুরু হয়। নির্মাতারা অরেগন স্টেট হাসপাতালে চলচ্চিত্রটির শুটিং করার সিদ্ধান্ত নিয়েছিলেন, যেটি একটি প্রকৃত মানসিক হাসপাতাল। উপন্যাসের পটভূমিতেও একই হাসপাতাল ছিল। যেটি বর্তমানে (২০২২ সালের হিসাবে) চালু রয়েছে, যদিও চলচ্চিত্রে দেখানো মূল ভবনগুলি ভেঙে ফেলা হয়েছে। চলচ্চিত্রটি ১৯৭৫ সালের ১৯ নভেম্বর মুক্তি পায়।  এযাবৎ নির্মিত সর্বকালের সর্বশ্রেষ্ঠ চলচ্চিত্রগুলির মধ্যে একটি হিসাবে বিবেচিত, ওয়ান ফ্লু ওভার কুকুস নেস্ট আমেরিকান ফিল্ম ইনস্টিটিউটের ১০০ বছর... ১০০ চলচ্চিত্রের তালিকায় ৩৩ নম্বরে রয়েছে।  ১৯৩৪ সালের ইট হ্যাপেন্ড ওয়ান নাইট চলচ্চিত্রের পরে দ্বিতীয় চলচ্চিত্র হিসেবে এটি একাডেমি পুরস্কারের পাঁচটি প্রধান বিভাগের সবকটি (শ্রেষ্ঠ চলচ্চিত্র, প্রধান ভূমিকায় অভিনেতা, প্রধান ভূমিকায় অভিনেত্রী, পরিচালক এবং চিত্রনাট্য) পুরস্কার জিতেছিল। এরপরে কেবল ১৯৯১ সালে দ্য সাইলেন্স অব দ্য ল্যাম্বস চলচ্চিত্রের পক্ষে এই সাফল্য অর্জন করা সম্ভব হয়েছে। এছাড়াও এটি একাধিক গোল্ডেন গ্লোব এবং বাফটা পুরস্কার জিতেছে। ১৯৯৩ সালে, মার্কিন যুক্তরাষ্ট্রের লাইব্রেরি অব কংগ্রেস কর্তৃক চলচ্চিত্রটিকে "সাংস্কৃতিক, ঐতিহাসিক বা নান্দনিকভাবে তাৎপর্যপূর্ণ" বলে গণ্য করা হয় এবং জাতীয় চলচ্চিত্র রেজিস্ট্রিতে সংরক্ষণ জন্য নির্বাচিত করা হয়।   অভিনয়ে    প্রযোজনা  চলচ্চিত্রের শিরোনামটি একটি নার্সারি ছড়া থেকে নেয়া হয়েছে। বইটিতে উল্লেখ করা হয়েছে: Vintery, mintery, cutery, corn, Apple seed and apple thorn, Wire, briar, limber lock Three geese in a flock One flew East One flew West And one flew over the cuckoo's nest.   মহড়া  চিত্রগ্রহণ শুরুর আগে, ১৯৭৫ সালের ৪ জানুয়ারি অরেগন শহরে এক সপ্তাহের মহড়া শুরু হয়েছিল। এই সময় অভিনেতারা রোগীদের তাদের দৈনন্দিন রুটিনে এবং গ্রুপ থেরাপিতে দেখেছিলেন। জ্যাক নিকোলসন এবং লুইস ফ্লেচারও একজন রোগীর উপর ইলেক্ট্রোকনভালসিভ থেরাপি করতে দেখেছেন।  ১৯৭৫ সালের জানুয়ারিতে চিত্রগ্রহণ শুরু হয় এবং প্রায় তিন মাস পরে শেষ হয়। সালেম, অরেগন এবং আশেপাশের অঞ্চলের পাশাপাশি উপকূলীয় শহর ডিপো বে, অরেগনের লোকেশনে শুটিং করা হয়।   চিত্রগ্রহণ  ১৯৭৫ সালের জানুয়ারিতে সালেম, অরেগন এবং আশেপাশের অঞ্চলের পাশাপাশি উপকূলীয় শহর ডিপো বে, অরেগনেরর স্থানগুলিতে চিত্রগ্রহণ শুরু হয়, যা প্রায় তিন ব্যপী চলে।  নির্মাতারা অরেগন স্টেট হাসপাতালে চলচ্চিত্রটির চিত্রগ্রহণ করার সিদ্ধান্ত নিয়েছিলেন, যেটি ছিল একটি প্রকৃত মানসিক হাসপাতাল। উপন্যাসের পটভূমিতেও একই হাসপাতাল ছিল। হাসপাতালের পরিচালক, ডিন ব্রুকস, চিত্রগ্রহণের আনুমতি দিয়েছিলেন এবং একইসাথে চলচ্চিত্রে তিনি ডক্টর জন স্পিভির চরিত্রে অভিনয় করেছিলেন। ব্রুকস প্রত্যেক অভিনয়শিল্পীর জন্য একজন রোগীকে চিহ্নিত করেছিলেন, এবং এমনকি এদের কেউকেউ রাতে ওয়ার্ডে ঘুমিয়েছিলেন। তিনি তার রোগীদের ক্রুতে অন্তর্ভুক্ত করতে চেয়েছিলেন, যার জন্য প্রযোজকরা সম্মত হয়েছিলেন। ডগলাস স্মরণ করেন যে পরে তিনি জানতে পেরেছিলেন যে তাদের মধ্যে অনেকেই অপরাধমূলকভাবে উন্মাদ।  যেহেতু ফরমান অভিনেতাদের দিনের চিত্রগ্রহণ দেখতে দেননি, এর ফলে কাস্টরা তার প্রতি আস্থা হারিয়ে ফেলেন, অন্যদিকে নিকোলসনও নিজের অভিনয় নিয়ে আশ্চর্য হতে শুরু করেন। ডগলাস ফরমান ও নিকলসনকে কিছু দেখাতে রাজি করান, যা তিনি করেছিলেন এবং অভিনেতার আত্মবিশ্বাস ফিরিয়ে আনেন।  হাস্কেল ওয়েজলারকে চিত্রগ্রাহক হিসেবে বরখাস্ত করা হয় এবং তার স্থলাভিষিক্ত হন বিল বাটলার। ওয়েজলার বিশ্বাস করেছিলেন যে আন্ডারগ্রাউন্ড ডকুমেন্টারিতে তার সমসাময়িক কাজের কারণে তাকে বরখাস্ত করা হয়েছিল, যেখানে আইন থেকে লুকিয়ে থাকা অবস্থায় উগ্র জঙ্গি গোষ্ঠী ওয়েদার আন্ডারগ্রাউন্ডের সাক্ষাৎকার নেওয়া হয়েছিল। যাইহোক, ফরমান বলেছেন যে তিনি শৈল্পিক পার্থক্যের জন্য ওয়েজলারের পরিসেবা বন্ধ করেছেন। ওয়েজলার এবং বাটলার দুজনেই ওয়ান ফ্লু ওভার দ্য কুকুস নেস্ট চলচ্চিত্রের জন্য শ্রেষ্ঠ চিত্রগ্রহণ বিভাগে একাডেমি পুরস্কারের মনোনয়ন পেয়েছিলেন, যদিও ওয়েজলার বলেছিলেন যে "আমি শুটিং করিনি, চলচ্চিত্রে মাত্র এক বা দুই মিনিট ছিল"।  বাটলারের মতে, নিকোলসন ফরমানের সাথে কথা বলতে অস্বীকার করেছিলেন: "...[জ্যাক] কখনোই মিলোর সাথে কথা বলেননি, তিনি কেবল আমার সাথে কথা বলেছেন"।"  প্রযোজনাটি $২ মিলিয়নের প্রাথমিক বাজেট এবং অতিরিক্ত সময়সূচী অতিক্রম করেছিল, কিন্তু জায়েনৎস, যিনি ব্যক্তিগতভাবে মুভিটির অর্থায়ন করছিলেন, তার কোম্পানি, ফ্যান্টাসি রেকর্ডস বন্দক রেখে ধার করে। অবশেষে চলচ্চিত্রটির মোট প্রযোজনা বাজেট দাড়ায় $৪.৪ মিলিয়ন।   মুক্তি  ১৯৭৫ সালের ১৯ নভেম্বর নিউ ইয়র্ক সিটির সাটন এবং প্যারামাউন্ট থিয়েটারে চলচ্চিত্রটির প্রিমিয়ার হয়। এটি ছিল ১৯৭৫ সালে মার্কিন যুক্তরাষ্ট্র এবং কানাডায় $১০৯ মিলিয়ন আয়ের সাথে মুক্তিপ্রাপ্ত দ্বিতীয়-সর্বোচ্চ-আয়কারী চলচ্চিত্র। এটি সেই সময়ের সর্বকালের সর্বোচ্চ আয়কারী সপ্তম চলচ্চিত্র। বছরের শেষের দিকে মুক্তি পাওয়ের কারণে, এর বেশিরভাগ আয় ছিল ১৯৭৬ সালে এবং সে বছর সর্বোচ্চ আয় ছিল $৫৬.৫ মিলিয়ন।  বিশ্বব্যাপী, ওয়ান ফ্লু ওভার দ্য কুকুস নেস্ট $১৬৩,২৫০,০০০ ডলার আয় করেছিল। চলচ্চিত্রটি সেই সময় পর্যন্ত ইউনাইটেড আর্টিস্টস দ্বারা মুক্তিপ্রাপ্ত সর্বোচ্চ আয়কারী চলচ্চিত্র ছিল।   পুরস্কার ও মনোনয়ন   পুরস্কার বিভাগ মনোনীত ফলাফল একাডেমি পুরস্কার শ্রেষ্ঠ চলচ্চিত্র মাইকেল ডগলাস ও সল জায়েনৎজ  শ্রেষ্ঠ পরিচালক মিলশ ফরমান  শ্রেষ্ঠ অভিনেতা জ্যাক নিকোলসন  শ্রেষ্ঠ অভিনেত্রী লুইস ফ্লেচার  শ্রেষ্ঠ উপযোগকৃত চিত্রনাট্য লরেন্স হবেন ও বো গোল্ডম্যান  শ্রেষ্ঠ পার্শ্ব অভিনেতা ব্র্যাড ডোরিফ  শ্রেষ্ঠ চিত্রগ্রহণ হাস্কেল ভেক্সলার ও বিল বাটলার  শ্রেষ্ঠ চিত্রসম্পাদনা রিচার্ড চিউ, লিজি ক্লিংম্যান ও শেলডন কান  শ্রেষ্ঠ মৌলিক সুর জ্যাক নিৎশে  গোল্ডেন গ্লোব পুরস্কার শ্রেষ্ঠ নাট্য চলচ্চিত্র মাইকেল ডগলাস ও সল জায়েনৎজ  শ্রেষ্ঠ চলচ্চিত্র পরিচালক মিলশ ফরমান  শ্রেষ্ঠ নাট্য চলচ্চিত্র অভিনেতা জ্যাক নিকোলসন  শ্রেষ্ঠ নাট্য চলচ্চিত্র অভিনেত্রী লুইস ফ্লেচার  শ্রেষ্ঠ চিত্রনাট্য লরেন্স হবেন ও বো গোল্ডম্যান  বর্ষসেরা নতুন অভিনেতা ব্র্যাড ডোরিফ  বাফটা পুরস্কার শ্রেষ্ঠ চলচ্চিত্র মাইকেল ডগলাস ও সল জায়েনৎজ  শ্রেষ্ঠ পরিচালক মিলশ ফরমান  শ্রেষ্ঠ প্রধান চরিত্রে অভিনেতা জ্যাক নিকোলসন  শ্রেষ্ঠ প্রধান চরিত্রে অভিনেত্রী লুইস ফ্লেচার  শ্রেষ্ঠ পার্শ্ব চরিত্রে অভিনেতা ব্র্যাড ডোরিফ  শ্রেষ্ঠ চিত্রসম্পাদনা রিচার্ড চিউ, লিজি ক্লিংম্যান ও শেলডন কান  শ্রেষ্ঠ চিত্রগ্রহণ হাস্কেল ভেক্সলার ও বিল বাটলার  শ্রেষ্ঠ উপযোগকৃত চিত্রনাট্য লরেন্স হবেন ও বো গোল্ডম্যান   ২০১৫ সালে, চলচ্চিত্রটি বিবিসি'র "১০০ গ্রেটেস্ট আমেরিকান ফিল্ম" তালিকায় ৫৯তম স্থান অধিকার করে, সারা বিশ্বের চলচ্চিত্র সমালোচকদের দ্বারা ভোট দেওয়া হয়।  আমেরিকান ফিল্ম ইনস্টিটিউট  এএফআইয়ের ১০০ বছর... ১০০ চলচ্চিত্র — #২০  এএফআইয়ের ১০০ বছর... ১০০ হিরো ও ভিলেন:  নার্স রেচেড — #৫ ভিলেন  র‍্যান্ডল প্যাট্রিক ম্যাকমার্ফি — মনোনীত হিরো  এএফআইয়ের ১০০ বছর... ১০০ উৎফুল্ল মুহূর্ত — #১৭  এএফআইয়ের ১০০ বছর... ১০০ চলচ্চিত্র (১০ম বার্ষিকী সংস্করণ) — #৩৩   তথ্যসূত্র    টীকা    বহিঃসংযোগ   বিষয়শ্রেণী:১৯৭৫-এর চলচ্চিত্র বিষয়শ্রেণী:ওয়ান ফ্লু ওভার দ্য কুকুস নেস্ট বিষয়শ্রেণী:১৯৭০-এর দশকের ইংরেজি ভাষার চলচ্চিত্র বিষয়শ্রেণী:১৯৭০-এর দশকের হাস্যরসাত্মক নাট্য চলচ্চিত্র বিষয়শ্রেণী:১৯৭০-এর দশকের মার্কিন চলচ্চিত্র বিষয়শ্রেণী:মার্কিন হাস্যরসাত্মক নাট্য চলচ্চিত্র বিষয়শ্রেণী:মার্কিন স্বাধীন চলচ্চিত্র বিষয়শ্রেণী:১৯৬৩-এর পটভূমিতে চলচ্চিত্র বিষয়শ্রেণী:মনোরোগ হাসপাতালের পটভূমিতে চলচ্চিত্র বিষয়শ্রেণী:অরেগনের পটভূমিতে চলচ্চিত্র বিষয়শ্রেণী:অরেগনে ধারণকৃত চলচ্চিত্র বিষয়শ্রেণী:মনোরোগ বিজ্ঞান সম্পর্কে চলচ্চিত্র বিষয়শ্রেণী:চলচ্চিত্রে আত্মহত্যা বিষয়শ্রেণী:কথাসাহিত্যে মনো-অস্ত্রোপচার বিষয়শ্রেণী:কথাসাহিত্যে মার্কিন যুক্তরাষ্ট্রে মনোরোগ বিজ্ঞান বিষয়শ্রেণী:মার্কিন উপন্যাস অবলম্বনে চলচ্চিত্র বিষয়শ্রেণী:মিলশ ফরমান পরিচালিত চলচ্চিত্র বিষয়শ্রেণী:মাইকেল ডগলাস প্রযোজিত চলচ্চিত্র বিষয়শ্রেণী:সল জায়েনৎস প্রযোজিত চলচ্চিত্র বিষয়শ্রেণী:ওয়ার্নার ব্রসের চলচ্চিত্র বিষয়শ্রেণী:ইউনাইটেড আর্টিস্ট্‌সের চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে একাডেমি পুরস্কার বিজয়ী বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী চলচ্চিত্র বিষয়শ্রেণী:শ্রেষ্ঠ চলচ্চিত্র বিভাগে বাফটা পুরস্কার বিজয়ী বিষয়শ্রেণী:শ্রেষ্ঠ পরিচালনা বিভাগে বাফটা পুরস্কার বিজয়ী চলচ্চিত্র বিষয়শ্রেণী:শ্রেষ্ঠ পরিচালনা বিভাগে গোল্ডেন গ্লোব বিজয়ী চলচ্চিত্র বিষয়শ্রেণী:শ্রেষ্ঠ নাট্যধর্মী চলচ্চিত্র বিভাগে গোল্ডেন গ্লোব বিজয়ী বিষয়শ্রেণী:মার্কিন যুক্তরাষ্ট্রের জাতীয় চলচ্চিত্রের তালিকাভুক্তি চলচ্চিত্র বিষয়শ্রেণী:১৯৭৫-এর নাট্য চলচ্চিত্র বিষয়শ্রেণী:মার্কিন নাট্য চলচ্চিত্র